
REFERAT
privind aprobarea colaborării Municipiului Timişoara cu comuna Dumbrăviţa pentru realizarea în parteneriat a proiectului „Centru de zi pentru îngrijirea copiilor” şi depunerii acestui proiect spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană

Precaritatea serviciilor sociale furnizate în mediul rural impune impune reabilitarea infrastructurii sociale, pentru a răspunde nevoilor cetăţenilor din acest mediu, care nu vor mai fi nevoiţi a se adresa instituţiilor de profil din Municipiul Timişoara, oraşul fiind astfel degrevat de o serie de sarcini. Reabilitarea infrastructurii sociale în comunele din polul de creştere Timişoara va avea efecte pozitive în ceea ce priveşte în prevenirea abandonului şcolar şi a delincvenţei din această arie.
În acest context, trebuie să existe o orientare asupra educării copiilor cu probleme în familie şi copiilor care au nevoie de îngrijire specială, iar strategia de dezvoltare a Polului de creştere Timişoara (respectiv Planul Integrat de Dezvoltare) prevede aceasta în cadrul obiectivului strategic 3 „Asigurarea unui mediu social intercultural, coeziv şi stabil, favorabil progresului, politica 3.3. Creşterea performanţelor serviciilor de sănătate şi asistenţă socială, programul 3.3.3. Crearea la nivelul polului a unor reţele de servicii sociale, echilibrat distribuite şi accesibile tuturor categoriilor sociale. 
Prin hotărârea nr. 137/27.04.2010, Consiliul Local al Municipiului Timişoara a aprobat Planul Integrat de Dezvoltare al Polului de Creştere Timişoara, inclusiv Lista de proiecte prioritare, iar aceste documente au fost avizate prin Decizia Comitetului de Management pentru Coordonarea Instrumentelor Structurale (CMC) nr. 7/17.05.2010. PID-ul a fost aprobat, de asemenea, de către comunele din polul de creştere Timişoara prin hotărâri de consiliu local, iar de comuna Dumbrăviţa prin HCL nr. 40/31.05.2010.
Proiectul „Centru de zi pentru îngrijirea copiilor”, în valoare de aproximativ 6.900.000 lei, este cuprins în Lista proiectelor prioritare din Planul Integrat de Dezvoltare al Polului de Creştere Timişoara şi va fi depus spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană.

Proiectul „Centru de zi pentru îngrijirea copiilor” va contribui la dezvoltarea infrastructurii sociale a polului şi extinderea serviciilor sociale în zona rurală prin dispersia unităţilor de asistenţă socială în polul de creştere şi oferirea de servicii sociale de calitate în spaţii corespunzător amenajate, cu efecte directe asupra grupurilor sociale defavorizate. 
Obiectivul specific al proiectului este îmbunătăţirea calităţii vieţii copiiilor din comuna Dumbrăviţa şi din întregul pol de creştere, care provin din familii defavorizate, prin realizarea unui Centru de zi pentru îngrijirea copiilor, în scopul prevenirii abandonului şcolar, prin organizarea de programe de socializare şi educative. Acest centru va fi realizat prin reabilitarea şi modernizarea unei clădiri, mobilarea şi dotarea corespunzătoare a acesteia (sală de jocuri, sală calculatoare), pe o suprafaţă de 1.730 mp. 
Pentru ca proiectul să fie eligibil în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", domeniul de intervenţie 1.1 - Planuri integrate de dezvoltare urbană, este necesară semnarea unui Acord de parteneriat între Municipiul Timişoara (centrul urban al polului de creştere) şi comuna Dumbrăviţa, în conformitate cu ghidul solicitantului. Responsabilităţile Municipiului Timişoara şi ale comunei Dumbrăviţa, drepturile, obligaţiile şi sumele cu care va contribui fiecare în proiect vor fi detaliate în Acordul de parteneriat, după finalizarea documentaţiilor de accesare a fondurilor structurale, acord care va fi aprobat prin hotărâre de consiliu local.
În cadrul acestui parteneriat, Municipiul Timişoara va asigura următoarele:

- cheltuielile cu resursele umane necesare pentru derularea proiectului;

- asistenţă tehnică în elaborarea documentaţiei de accesare a fondurilor structurale;

- coordonarea implementării proiectului.
În cadrul acestui parteneriat, comuna Dumbrăviţa va asigura următorele:

- cheltuielile pentru elaborarea documentaţiilor necesare pentru accesarea fondurilor structurale, respectiv cererea de finanţare şi anexele aferente;

- cheltuielile cu resursele umane necesare pentru derularea proiectului;

- cofinanţarea proiectului;

- cheltuielile neeligibile;

- alocarea în avans a sumelor necesare derulării proiectului

Obiectivul „Centru de zi pentru îngrijirea copiilor” va fi amplasat pe teritoriul comunei Dumbrăviţa şi va rămâne în proprietatea acestei comune.
Având în vedere cele mai sus menţionate, 
Propunem aprobarea următoarelor :

1. Colaborarea Municipiului Timişoara, în calitate de lider de proiect, cu comuna Dumbrăviţa, pentru realizarea în parteneriat a proiectului „Centru de zi pentru îngrijirea copiilor”, cuprins în Lista proiectelor prioritare din Planul Integrat de Dezvoltare al Polului de Creştere Timişoara.

Proiectul va fi depus spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană.

2. Derularea financiară a proiectului menţionat la articolul 1 din prezenta hotărâre se va face prin intermediul Municipiului Timişoara, în calitate de lider de proiect.
3.  În cadrul acestui parteneriat, Municipiul Timişoara va asigura următoarele:

- cheltuielile cu resursele umane necesare pentru derularea proiectului;

- asistenţă tehnică în elaborarea documentaţiei de accesare a fondurilor structurale;

- coordonarea implementării proiectului

4. În cadrul acestui parteneriat, comuna Dumbrăviţa va asigura următorele:

- cheltuielile necesare pentru elaborarea documentaţiilor necesare pentru accesarea fondurilor structurale, respectiv cererea de finanţare şi anexele aferente;

- cheltuielile cu resursele umane necesare pentru derularea proiectului;

- cofinanţarea proiectului;

- cheltuielile neeligibile;

- alocarea în avans a sumelor necesare derulării proiectului.
5. Obiectivul „Centru de zi pentru îngrijirea copiilor” va fi amplasat pe teritoriul comunei Dumbrăviţa şi va rămâne în proprietatea acestei comune.
6. Responsabilităţile Municipiului Timişoara şi ale comunei Dumbrăviţa, drepturile, obligaţiile şi sumele cu care va contribui fiecare în proiect vor fi detaliate într-un Acord de parteneriat, după finalizarea documentaţiilor de accesare a fondurilor structurale, acord care va fi aprobat prin hotărâre de consiliu local.

